Ljóst er að ekki verður skortur á nýjum myndum þessa helgi frekar en að undanförnu . En í dag bárust alls um 40 myndir og að auki mikið magn af óskönnuðum myndum sem bíða eitthvað . Þessar 40 myndir eru teknar á Hofsósi , Siglufirði , Hafnarfirði , Njarðvík og Keflavík og eru sumar teknar í dag , en aðrar fyrir um viku og koma þrír ljósmyndarar þar að , en þeir eru auk mín , þeir Bjarni Guðmundsson og Jón Sindri Sigurðsson og þessar óskönnuðu eru úr safni Þorgríms Ómars Tavsen . Sendi ég þeim öllum kærar þakki fyrir , en þrátt fyrir þennan fjölda munu örugglega einhverjar aðrar myndir bætast í safnið um helgina . Núna rétt áðan var Hafdís SU 220 , sjósett í Njarðvikurslipp . Tók ég við það tækifæri myndasyrpu upp á einar 90 myndir , er sýna bátinn allt frá því að vera við slippbryggjuna og er búið var að leggja honum að bryggju í Keflavíkurhöfn . Birti ég þó aðeins fimm myndir núna , þar af eina er hann sigldi út úr Njarðvik en hinar eru þegar hann kom til Keflavíkur , en endilega þurfti að skella á rigningaskúr á meðan sem skemmti aðeins skyggnið en ég vona að það komi ekki alvarlega að sök . Þessar tvær myndir komu frá Jóni Sindra og er spurt hvort þið þekkið staðina sem myndirnar eru frá og / eða bátanna sem sjást á þeim ? Rétt svör eru í svari Þorgríms Ómars hér fyrir neðan , þ.e. á efri myndinni er 67 . Hera ÞH 60 og þeirri neðri sem tekin er á Hofsós , er 1850 . Hafsteinn SK 3 Rétt skal vera rétt : Ljósmyndarinn hefur haft samband og bent á að myndirnar séu allar teknar á Hofsósi fyrir rúmri viku sú fyrsta er af Eið ÓF þar sem þeir eru að taka trollið eða voðina og svo kom hann í land ca. hálftíma seinna þá tók ég hinar svo er sú síðasta af hrefnuveiðibátnum Hafsteini SK að koma inn . Hera hafði verið við bryggju er þetta gerðist . Í framhaldi af umfjöllun minni um makrílveiðar og vinnslu frá Grundarfirði sendi Aðalheiður mér fyrirspurn um það hvort ég vildi myndir frá vinnslunni hjá G.Run í Grundarfirði , sem hún hafði sjálf tekið . Að sjálfsögðu þáði ég það og voru myndirnar teknar í gærmorgun , þ.e. fimmtudagsmorgun , en þegar þetta kemur út er kominn nýr dagur . Myndirnar voru teknar eftir að Helgi SH og Hringur SH lönduðu um 80 tonnum af makríl til vinnslunna